CELEX: 32006L0076
Language: fi
Date: 2006-09-22 00:00:00
Title: Komission direktiivi 2006/76/EY, annettu 22 päivänä syyskuuta 2006 , neuvoston direktiivin 91/414/ETY muuttamisesta klorotaloniili-tehoaineen määritelmän osalta   (ETA:n kannalta merkityksellinen teksti)

23.9.2006   
            
            
               FI
            
            
               Euroopan unionin virallinen lehti
            
            
               L 263/9
            
         
      KOMISSION DIREKTIIVI 2006/76/EY,
   annettu 22 päivänä syyskuuta 2006,
   neuvoston direktiivin 91/414/ETY muuttamisesta klorotaloniili-tehoaineen määritelmän osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan toisen alakohdan toisen luetelmakohdan,
   sekä katsoo seuraavaa:
   
               (1)
            
            
               Tarkastelun jälkeen, jossa Alankomaat toimi esittelevänä jäsenvaltiona, komission direktiivillä 2005/53/EY (2) lisättiin tehoaine klorotaloniili direktiivin 91/414/ETY liitteeseen I. Direktiivissä 2005/53/EY säädetään tiettyjen epäpuhtauksien enimmäismääristä. Komission yleisen käytännön mukaisesti nämä enimmäismäärät perustuvat YK:n elintarvike- ja maatalousjärjestön (FAO) laatimiin määritelmiin puhtauden ja tehoaineiden sisältämien epäpuhtauksien osalta sekä erityisesti helmikuussa 2005 ilmestyneeseen julkaisuun. Määritelmissä asetetaan heksaklooribentseenille enimmäismäärä 0,01 g/kg tehoainetta. FAO on kuitenkin julkaissut klorotaloniilille uudet määritelmät (3), jotka ilmestyivät joulukuussa 2005, direktiivin 2005/53/EY antamisen jälkeen. Kyseiset eritelmät täydentävät ja kumoavat virallisesti helmikuussa 2005 julkaistut määritelmät, jotka otettiin huomioon direktiiviä annettaessa. Uusissa määritelmissä asetetaan heksaklooribentseenille enimmäismäärä 0,04 g/kg tehoainetta.
            
         
               (2)
            
            
               Vaikka yhteisöllä on oikeus asettaa oma tasonsa kansanterveyden, eläinten terveyden ja ympäristön suojelulle, se on tarkastellut, voidaanko direktiivissä 2005/53/EY vahvistettuja puhtaustasoja mukauttaa FAO:n uusien määritelmien mukaisiksi.
            
         
               (3)
            
            
               Alankomaat suoritti tapauskohtaisen toksikologisen ja ekotoksikologisen arvioinnin ja tuli siihen tulokseen, että tällainen muutos ei aiheuta muita riskejä niiden lisäksi, jotka jo otettiin huomioon, kun klorotaloniili lisättiin direktiivin 91/414/ETY liitteeseen I. Tämä päätelmä ilmoitettiin muille jäsenvaltioille, jotka olivat samaa mieltä. Kyseinen päätelmä ja tapauksen erityisolosuhteet huomioon ottaen komissio katsoo, että klorotaloniilin määritelmän muuttaminen on perusteltua.
            
         
               (4)
            
            
               Koska direktiivillä 2005/53/EY jäsenvaltiot velvoitetaan soveltamaan sen 2 artiklaa 1 päivästä syyskuuta 2006, myös klorotaloniilin muutettua määritelmää olisi sovellettava samasta päivästä, tämän kuitenkaan rajoittamatta muiden direktiivin 2005/53/EY 3 artiklassa säädettyjen määräaikojen soveltamista. Näin ollen tämän direktiivin olisi tultava voimaan mahdollisimman pian.
            
         
               (5)
            
            
               Direktiiviä 91/414/ETY olisi sen vuoksi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä elokuuta 2006. Niiden on toimitettava kirjallisina komissiolle nämä säännökset sekä kyseisiä säännöksiä ja tätä direktiiviä koskeva vastaavuustaulukko viipymättä.
   Niiden on sovellettava näitä säännöksiä 1 päivästä syyskuuta 2006.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 22 päivänä syyskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2006/75/EY (EUVL L 248, 12.9.2006, s. 3).
   
      (2)  EUVL L 241, 17.9.2005, s. 51.
   
      (3)  FAO Specifications and Evaluations for Agricultural Pesticides – Chlorothalonil (Tetrachloroisophtalonitrile) (joulukuu 2005).
   
      LIITE
      Korvataan direktiivin 91/414/ETY liitteessä I oleva rivi 102 seuraavasti:
      
         
                     Nro
                  
                  
                     Yleisnimi, tunnistenumerot
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                     ”102
                  
                  
                     Klorotaloniili
                     CAS-numero: 1897-45-6
                     CIPAC-numero: 288
                  
                  
                     Tetrakloroisoftalonitriili
                  
                  
                     985 g/kg
                     
                                 —
                              
                              
                                 Heksaklooribentseeni: enintään 0,04 g/kg
                              
                           
                                 —
                              
                              
                                 Dekaklorobifenyyli: enintään 0,03 g/kg
                              
                           
                  
                     1.3.2006
                  
                  
                     28.2.2016
                  
                  
                     A   OSA
                     Lupa voidaan myöntää ainoastaan sienitautien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 15. helmikuuta 2005 valmistuneen klorotaloniilia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on kiinnitettävä erityistä huomiota seuraavien suojeluun:
                     
                                 —
                              
                              
                                 vesieliöt,
                              
                           
                                 —
                              
                              
                                 pohjavesi, erityisesti tehoaineen ja sen aineenvaihduntatuotteiden R417888 ja R611965 (SDS46851) osalta, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot.
                              
                           Käyttöedellytyksiin on tarvittaessa sisällyttävä riskinhallintatoimenpiteitä.”
                  
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.